Հեքիաթ աստղային տղայի մասին

«Հեքիաթ աստղային տղայի մասին» (), խորհրդային ​​երկմասանոց հեռուստաֆիլմ-հեքիաթ, որը նկարահանվել է Օսկար Ուայլդի ստեղծագործությունների մոտիվներով։ Ինչպես ավելի վաղ ստեղծված «Աստղային տղա» (1958) կինոնկարը «Աստղային տղայի հեքիաթը» հիմնված է Ուայլդի «Նռնաքարե տունը» ժողովածուի երկու հեքիաթների հիման վրա՝ «Աստղ տղան» (1891) և «Ինֆանտայի ծննդյան օրը» (1888)։ Այնուամենայնիվ, ի տարբերություն առաջին կինոնկարի, սյուժեի մեջ ավելի էական փոփոխություններ են կատարվել։ Մասնավորապես, ավելացվել են գիտաֆանտաստիկ տարրեր և ամբողջովին բացառվել է մոգությունը։

Սյուժե 
Հեռավոր համաստեղությունից այլմոլորակայինները, որոնք երկար ժամանակ ապրում են ռացիոնալ կյանքով և իրենց «ազատել են» զգացմունքներից և հույզերից, ենթարկվում են անհայտ էներգիայի տարօրինակ ազդեցությանը։ Այս էներգիան, ինչպես պարզվում է, սիրո լույսն է, որը բխում է Երկիր մոլորակում ապրող  որսորդից, որը դիտում է համաստեղությունը։ Որոշվում է Երկիր ուղարկել «վերջին մոդելի» երեխային` սառը սրտով ապագա մարդուն, քանի որ նույնիսկ այդպիսի մեկը կարող է զգալիորեն թուլացնել աշխարհի բնակիչներին անհանգստացնող ճառագայթումը։

Բայց, ինչպես պարզվում է, տղայի մոր սերը որդու հանդեպ ամբողջովին չի վերացել, և նա տղայի ետևից գնում է Երկիր։ Այդ պահին որսորդը, որը դեռ դիտում էր երկինքը, տեսնում է, որ այնտեղից մի աստղ է ընկնում, իսկ դրա անկման վայրում նա գտնում է մի տղայի և տանում իր տուն։

Անցնում է 10 տարի։ Աստղային տղայի մայրը, թափառելով անարդյունք որոնումներով, վերածվում է մուրացկանի։ Այդ ընթացքում տղան մեծանում է, նա շատ գեղեցիկ ու ընդունակ է, բայց չափազանց ինքնավստահ ու եսասեր։ Նրան անվանում են Աստղ, բայց բնավ ոչ ծագման, որի մասին ոչ ոք չգիտեր, բացի որսորդից և իր ընկերոջից, այլ իր տաղանդների պայծառության և, իհարկե, զարմանալի գեղեցկության պատճառով։ Մի օր մի գուշակ ուղղակիորեն ասում է նրան, որ նա ծնվել է այլ արևի տակ, և որ մայրը փնտրում է իրեն։

Վերջապես, Աստղը հանդիպելով իր մորը և տեսնելով, որ նա տգեղ մուրացկան է, մերժում է նրան, իսկ հետո հեռանում է այն գյուղից, որտեղ նա մեծացել է՝ գտնելու իր իրական մորը։ Այնուամենայնիվ, ճանապարհի դժվարությունները և ամենից շատ աստղի նոր ընկերը՝ կենսուրախ թզուկը և անտառում առանց մոր անցկացրած նրա կյանքի պատմությունն Աստղային տղային ստիպում են նորովի նայել իր արածի վրա՝ զղջալով իր արարքի համար, և նա սկսում է փնտրել նրան, ով թեկուզ մուրացիկ էր, բայց եկել էր գտնելու հենց իրեն։

Ի վերջո, Աստղային տղան մերժում է Ինֆանտայի գեղեցկությունը հանուն իր անճոռնի ընկերոջ, գտնում է մորը և նույնիսկ պատրաստ է իրեն զոհաբերել նրան պաշտպանելու համար։ Արդար թագավորը, իմանալով դստեր վատ վարքի մասին, միջամտում է։ Այլմոլորակայինները, որոնք դիտում են այն ամենը, ինչ պատահում է Աստղի հետ, արդեն այնքան են տոգորված կենդանի իրական զգացմունքներով, որ անկեղծորեն լաց են լինում ու ուրախանում երջանիկ վերջաբանով։

Դերերում 
 Պավել Չեռնիշյով – «Աստղային տղա»
 Մատլյուբա Ալիմովա – գնչուհի / պայծառատես
 Գրաժինա Բայկշտիտե – Աստղային տղայի մայրը
 Իվան Մացկևիչ – որսորդ, որը գտել է «Աստղային տղային»
 Միխայիլ Պետրով – որսորդի ընկերը
 Անգելինա Պոլյանչուկովա – Էլյա, գյուղացի աղջիկ (լուսագրերում՝ «Անգելինա Պոլենչուկովա»)
 Լարիսա Պոնոմարենկո – Ինֆանտա
 Վիկտոր Շեվելևիչ – մեծ ինկվիզիտոր
 Ռոստիսլավ Յանկովսկի – համաստեղության տեր
 Բորիս Պլոտնիկով – համաստեղության հոգեբան
 Վլադիմիր Շելեստով – համաստեղության գիտնական
 Լյուդմիլա Զայցևա – գյուղացի կին
 Սվետլանա Զելենկովսկայա – ''աղջիկ

Նկարահանող խումբ 
 Սցենարիստ՝ Իննա Վետկինա
 Ռեժիսոր՝ Լեոնիդ Նեչաև
 Օպերատոր՝ Վլադիմիր Կալաշնիկով
 Նկարիչ՝ Լեոնիդ Էրշով
 Կոմպոզիտոր՝ Ալեքսեյ Ռիբնիկով
 Ձայնի ինժեներ՝ Սենդեր Շուխման
 Խմբագիր՝ Իզոլդա Կավելաշվիլի
 Ֆիլմի տնօրեն՝ Ստեպան Տերեշչենկո
 Երգի տեքստի հեղինակ՝ Ուիլյամ Բլեյք, Յուրի Էնտին,
 Երգերի կատարող՝ «Гистрионы» համույթ

Ծանոթագրություններ

Արտաքին հղումներ 
 Страница фильма в «Новой энциклопедии кино»
 Сказка о Звездном мальчике на сайте «Энциклопедия отечественного кино»

Խորհրդային ֆիլմեր
1983 ֆիլմեր
«Բելառուսֆիլմ» ստուդիայի ֆիլմեր
Բնօրինակում անաղբյուր հոդվածներ